Regering doen dalk meer vir herverdeling
Onderwerp: Regering doen dalk meer vir herverdeling Sun May 16, 2010 8:41 pm
Mei 16 2010 00:30 René Vollgraaff Druk hierdie artikel | Stuur artikel via
Johannesburg. - Die regering kry dalk te min krediet vir sy optrede om Suid-Afrikaners teen uiterste armoede te buffer.
’n Groepie navorsers het onlangs Suid-Afrika se Gini-koëffi&shy;siënt, ’n manier om die ongelyke verdeling van inkomste te meet, ontleed en gevind dat ongelykheid in Suid-Afrika dalk nie heeltemal so skreiend is as wat gewoonlik berig word nie.
Dr. Jannie Rossouw, waarnemende sekretaris van die Reserwebank, en me. Adél Bosch, ’n assistent-ekonoom by die bank, het in hul persoonlike hoedanigheid saam met mnr. Tian Claassens, direkteur van die ingenieursgroep Bigen Africa, en dr. Bertie du Plessis, besturende direkteur van die konsultasiemaatskappy MindPilot, bevind dat Suid-Afrika se Gini-koëffisiënt eerder 0,59 as die besonder hoë 0,7 behoort te wees.
Die groep het die Wêreldbank se metodologie, waarvolgens die Gini-koëffisiënt volgens Statistieke Suid-Afrika se 2005-’06-opname oor inkomste en besteding op 0,7 staan, as vertrekpunt gebruik.
As maatskaplike toelaes, waarby meer as 13 miljoen mense in die regering se laaste boekjaar baat gevind het, bygetel word, daal die Gini-koëffisiënt tot 0,65.
Die groep het toe randwaardes aan die gratis water, elektrisiteit en sanitasie wat mense kry, toegeken en die Gini-koëffisiënt het tot 0,61 gedaal. Ná ’n aanpassing in direkte persoonlike inkomstebelasting daal dit selfs verder tot 0,59.
“Dit impliseer dat die regering se herverdelingsinisiatiewe heelwat meer sukses behaal as wat op die oog af blyk,” lui die groep se navorsingsbevinding.
Claassens sê as raadgewende ingenieur sien hy daagliks hoeveel die regering bestee aan behuising en gratis dienste.
Die regering sal vanjaar sowat 3,5% van die land se bruto binnelandse produk (BBP) aan maatskaplike toelaes en bystand bestee.
“Die publiek besef dikwels nie hoeveel die regering doen om absolute armoede te buffer nie,” sê hy.
“As die Gini-koëffisiënt 0,7 is, beteken dit die regering moet dringend meer doen.
“As dit egter nader aan 0,5 is, doen die regering dalk al genoeg.”
Du Plessis sê hulle ontken nie dat daar ontsaglik baie armoede en ongelykheid in Suid-Afrika is nie.
“Ons dink tog dat maatstawwe wat gewoonlik gebruik word, nie die volle prentjie wys nie.”
Suid-Afrika se Gini-koëffisiënt word dikwels as die hoogste ter wêreld gerapporteer.
Rossouw sê verskille in die maatstawwe en kwaliteit van inligting maak dit moeilik om Suid-Afrika se Gini-koëffisiënt met dié van ander lande te vergelyk. Die beweging van die land se &shy;koëffisiënt moet liewer dopgehou word.
“Maar dit sal regtig interessant wees om ons metodologie op Bo&shy;tswana, wat ’n model-Afrika-staat is en dalk ook Noorweë toe te pas,” sê hy.
“As ons dié data kan kry, sal ons ons bevinding met ander lande wil vergelyk,” sê Bosch.
Onderwerp: Re: Regering doen dalk meer vir herverdeling Sun May 16, 2010 8:44 pm
Ek wonder hou die regeering nou die groot bedra wat hy nog steeds in sy swart bemagting wil gooi om stilte te kry uit nie werkende mense.